Rímskokatolícka cyrilometodská bohoslovecká fakulta Univerzity Komenského v Bratislave

Rímskokatolícka cyrilometodská bohoslovecká fakulta Univerzity Komenského v Bratislave (skr. RKCMBF UK) je jedna z trinástich fakúlt Komenského univerzity v Bratislave. Vzdeláva klerikov, kandidátov na kňazstvo a laikov vo filozoficko - teologických katolíckych disciplínach. Je najstaršou existujúcou teologickou fakultou na Slovensku.

 História 
Rímskokatolícka cyrilometodská bohoslovecká fakulta bola zriadená 24. júla 1919 zákonom č. 441/1919 Sb.z. a n., erigovaná Posvätnou kongregáciou pre katolícku výchovu dekrétom č. 756/1935 dňa 15. augusta 1935 a vládnym nariadením č. 112/1936 dňa 24. apríla 1936 na vykonanie zákona č. 441/1919 ako samostatná fakulta mimo zväzku Univerzity Komenského. Zákonom č.168/1940 Sl. z. bola včlenená do zväzku Slovenskej univerzity. Nariadením Slovenskej národnej rady č. 88/1945 Sb. bola zo zväzku Slovenskej univerzity opäť vylúčená. Vládne nariadenie zo dňa 14. júla 1950 č. 112/1950 Zb. zrušilo všetky diecézne semináre na Slovensku a bohoslovecké štúdium sústredilo na bohosloveckú fakultu v Bratislave, ktorá bola vyňatá nielen zo zväzku univerzity, ale aj z rezortu školstva a podriadená štátnej cirkevnej správe. Až po páde komunizmu bola fakulta zákonom č. 163/1990 Zb. o bohosloveckých fakultách z 3. mája 1990 začlenená do zväzku Univerzity Komenského.

náhľad|Budúci pápež Benedikt XVI., kardinál Joseph Ratzinger, vtedajší prefekt Kongregácie pre náuku viery na RKCMBF UK v Bratislave 1. apríla 1992
Právnym základom činnosti fakulty je zákon č. 131/2002 Z.z. o vysokých školách a o zmene a doplnení niektorých zákonov a zákon č. 163/1990 Zb. o bohosloveckých fakultách. Z hľadiska kánonického práva sa fakulta riadi apoštolskou konštitúciou Jána Pavla II. „Sapientia Christiana“ z roku 1979, „Ordinationes“ Kongregácie pre katolícku výchovu z roku 1979 a normami kánonického práva (kán. 815 – 820 CIC). V súlade s kán. 817 CIC fakulta udeľuje akademické stupne, ktoré majú v Cirkvi kánonické účinky. Fakulta podľa kánonického práva podlieha Veľkému kancelárovi, ktorým je arcibiskup metropolita Bratislavskej arcidiecézy, v súčasnosti Stanislav Zvolenský.

Hlavné sídlo fakulty sa nachádza na Kapitulskej ulici č. 26 pri Kňazskom seminári sv. Cyrila a Metoda v Bratislave, kde študujú seminaristi za Bratislavskú a Trnavskú arcidiecézu. Dennou ako aj externou formou štúdia v Bratislave študujú aj laici. Okrem toho má fakulta v súčasnosti aj Teologický inštitút pri Kňazskom seminári sv. Gorazda v Nitre, kde študujú seminaristi za Nitriansku a Žilinskú diecézu. V Nitre nie je možnosť dennej formy štúdia pre laikov, a tiež Teologický inštitút pri Kňazskom seminári sv. Františka Xaverského v Banskej Bystrici - Badíne, kde študujú seminaristi Banskobystrickej diecézy, ako aj laici v dennej alebo externej forme štúdia.

Fakulta má svoju vlastnú knižnicu, ktorá sídli vedľa budovy na Kapitulskej ulici v Bratislave. Je možné nájsť bohatú ponuku literatúry z teologickej, filozofickej a pedagogickej oblasti štúdia. Knižnica realizuje tiež aj predaj a distribúciu vedeckých časopisov RKCMBF (Acta Facultatis Theologicae Universitatis Comenianae Bratislaviensis a Studia Biblica Slovaca), knižné novinky a iné zaujímavé publikácie. 

Dňa 15. decembra 2015 bola Aula fakulty v Bratislave slávnostné pomenovaná na Aulu Benedikta XVI., ako spomienku na návštevu  kardinála Josepha Ratzingera, prefekta Kongregácie pre náuku viery 1. apríla 1992, budúceho pápeža Benedikta XVI.

 Katedry 
KatedraVedúci katedry Katedra filozofieMgr. Gašpar FroncKatedra biblických viedprof. ThDr. Pavol Farkaš, PhD.Katedra dogmatickej teológieprof. ThDr. Jozef Krupa, PhD.Katedra morálnej teológieThDr. Ing. Vladimír Thurzo, PhD.Katedra kanonického právaJUDr. ICDr. Jozef Kemp, PhD.Katedra cirkevných dejín prof. Dr. phil. Emília Hrabovec Katedra pastorálnej teológieprof. ThDr. Marián Šuráb, PhD.Katedra katechetiky a pedagogikyThDr. Tibor Reimer, PhD., SDB. Katedra liturgiky doc. ThDr. Vojtech Nepšinský, PhD.

 Zoznam doterajších dekanov fakulty 
Č.Meno a priezviskoObdobie1.prof. ThDr. Emil Funczik †1936 - 19371945 - 19462.prof. ThDr. Jan Konečný †1937 - 19383. prof. ThDr. PhDr. Alexander Spesz †1938 - 19401942 - 19444.prof. ThDr. Štefan Zlatoš †1940 - 19425.prof. ThDr. Štefan Faith †1944 - 1945 1948 - 19506.prof. ThDr. Mikuláš Russnák † 1946 - 19477.prof. ThDr. Mikuláš Višňovský †1950 - 19531963 - 1965 1968 - 19728.prof. ThDr. Cyril Dudáš †1953 - 19639.prof. ThDr. Michal Krovina †1965 - 19671972 - 19761980 - 198210.prof. ThDr. Jozef Korec †1967 - 196811.prof. ThDr. Eugen Silvester Šoka †1976 - 19781990 - 199112.prof. ThDr. Jozef Uhrin †1978 - 198013.prof. ThDr. Štefan Janega †1982 - 199014.doc. PhLic. ICLic. Vladimír Filo †1990 - 199015.prof. ThDr. Jozef Vrablec †1991 - 199416.prof. ThDr. PhDr. Štefan Vragaš1994 - 199517.prof. ThDr. Ing. Jozef Mária Kutarňa, PhD., SDB.1995 - 200118.prof. ThDr. Viliam Judák2001 - 200419.prof. ThDr. Marián Šuráb, PhD.2006 - 201420.ThDr. Ing. Vladimír Thurzo, PhD.2014 - 202221.doc. ThDr. Ing. Jozef Jančovič, PhD.2022 - súčasnosť

 Vedenie fakulty 
FunkciaMeno a priezviskodekanThDr. Ing. Vladimír Thurzo, PhD.prodekan pre vedeckú činnosť, medzinárodné vzťahy a rozvoj fakultyprof. Dr. phil. Emília Hrabovec prodekan pre vzdelávaciu činnosť, kreditový systém a IIKSThDr. Michal Vivoda, PhD.tajomník fakulty Mgr. Daniel Vozár

 Zoznam profesorov a docentov 
 Profesori 
Meno a priezviskoOdborprof. ThDr. Anton Adam, PhD.katolícka teológiaprof. ThDr. Pavol Farkaš, PhD.katolícka teológiaprof. ThDr.  Jozef Haľko, PhD.katolícka teológiaprof. Dr. phil. Emília Hrabovechistóriaprof. ThDr. Viliam Judák, PhD.katolícka teológiaprof. ThDr. Jozef Krupa, PhD.katolícka teológiaprof. ThDr. Marián Šuráb, PhD.katolícka teológia

 Docenti 
Meno a priezviskoOdbordoc. Mgr. Ing. arch. Andrej Botek, PhD.architektúra a urbanizmusdoc. PhDr. Mgr. Patrícia Dobríková, PhD.sociálna prácadoc. PhDr. Emília Fulková, CSc. pedagogika doc. ThDr. Ľubomír Hlad, PhD.katolícka teológiadoc. ThDr. Vojtech Nepšinský, PhD.katolícka teológiadoc. Ing. Gabriela Pavlendová, PhD.stavebníctvo doc. PaedDr. Mgr. Rastislav Podpera, PhD.odborová didaktika - didaktika hudbydoc. Mgr. art. Eva Žilineková, ArtD.divadelné umenie

 Referencie 

 Externé odkazy 
 Stránka fakulty


Kategória:Univerzita Komenského v Bratislave
Kategória:Teologické fakulty na Slovensku